कलम (पौधा)
कलम (cutting) किसी पौधे का ऐसा अंश होता है जिसका प्रयोग औद्यानिकी (हॉर्टीकल्चर) में वानस्पतिक जनन के लिए करा जाता हो। अक्सर यह अंश एक टहनी होता है जिसका एक अंत धरती में लगाकर पानी और अन्य पोषक तत्व देते रहने से पौधा उगने लगता है। कभी-कभी कलम को किसी दूसरे पौधे के जड़-सहित कटे हुए तने के ऊपर लगाया जाता है - इसे कलम-बाँधना (ग्राफ़्टिंग) कहते है और इससे संयुक्त पौधे में दोनों मूल पौधों के कुछ मिश्रित गुण आ जाते हैं।